Chalk el Uedas
Chalk el Uedas (arab. حلق الوادي = Ḥalq al-Wādī) arba La Guletas (pranc. La Goulette) – miestas šiaurės Tunise, Tuniso miesto aglomeracijoje, prie Tuniso įlankos. Žvejybinis uostas; su Tuniso uostu jungia 11 km ilgio kanalas. Geležinkelio stotis. Yra laivų statykla, verčiamasi maisto (žuvies perdirbimo) pramone. Kurortas. Yra 1535 m. ispanų statyta tvirtovė. Chalk el Uedo apylinkėse yra Kartaginos griuvėsiai.